SEBUAH SIRI NETFLIX
Memasuki orbit Alpha Centauri.
Semua nampak okey.
Imbasan selesai.
Tiada kapal asing dikesan.
Jude, macam mana dengan Will?
Dia stabil.
Apa pendapat awak?
Kita patut lihat lebih dekat.
Hei, ia…
Cantiknya.
Kenapa ibu awak tak letak tingkap di sini?
Jupiter 2, ini Pusat Operasi.
Kamu selamat untuk mendarat.
Selamat pulang, keluarga Robinson.
Diterima.
WILL ROBINSON
Adakah saya akan diberkas sebaik kita keluar?
Kita berdepan serangan makhluk asing,
Will dalam keadaan kritikal dan awak risau akan ditangkap?
Sediakan payung sebelum hujan, betul?
Kita dah bincang dan setuju untuk biar karma hukum awak.
Setiap perbuatan kita pasti ada balasannya.
Ayuh, semua. Mari pergi.
Judy Robinson dari Jupiter 2 memohon pengiring ke hospital.
Jangan!
Tunggu di sini.
Kebanyakan kolonis tak pernah lihat robot asing.
Awak menakutkan mereka.
Sini! Ikut saya. Doktor dah tunggu.
Ahli keluarga saja yang boleh masuk.
Keluarga saja.
Tunggu.
Awak ahli keluarga?
Tak.
Saya orang luar.
- Jangan risau. - Saya nak lapor…
Kamu belum didekontaminasi.
Kami terima isyarat awak dan carta dia.
Atas pertolongan kecemasan awak dan sumber kami,
saya jamin yang adik awak akan selamat.
Dia akan selamat.
Okey.
- Ayuh beri amaran kepada mereka. - Ya.
Judy, dapatkan rawatan untuk bahu kamu.
Okey.
KAPTEN RADIC PEMANASAN: 22 JAM 32 MIN 07 SAAT
KIT PERTOLONGAN KECEMASAN
Cip ID diimbas.
Helo, Dr. Zoe Smith.
Ke mana destinasi awak? Pejabat atau rumah?
Rumah.
Kelibat mereka masih tiada.
Maureen! John!
- Hei. - Ke mana kamu pergi?
Awak tak ikut kami. Kami risau sesuatu berlaku.
Memang pun.
Ada berita buruk.
Dah lama kami tak dengar berita baik.
Mungkin ini berita paling buruk.
Hei.
OREO
Oh, Tuhan!
Hai!
Saya minta maaf. Saya patut naik Jupiter awak.
Tak mengapa. Keluarga saya ada.
Tapi saya tak patut tinggal awak dalam kesusahan.
Nah, ini untuk awak.
Bunga.
Ini bukan bunga biasa, tapi bunga berdengung Alpha Centauri.
Apabila angin tiup, bunyinya macam muzik.
Tapi saya tak suka kerana baunya busuk.
Yakah?
Busuknya.
Ia patut dinamakan bunga kentut.
Terima kasih.
Saya suka.
Apa-apa pun, syukurlah awak selamat mendarat
dan saya harap Will okey.
Terima kasih.
Betul.
Sebenarnya…
kita bertiga perlu bercakap.
Terima kasih beritahu.
Tapi bukankah mereka sepatutnya dah tiba di sini?
Kami pun tertanya-tanya,
tapi saya lebih rela silap daripada mati.
Malangnya, Puan Canselor,
berdasarkan pengalaman, semua kesimpulan Robinson tepat.
Jadi, semua yang kita percaya tentang cara kedatangan kita ialah dusta.
Koloni ini ada sistem pertahanan?
Saya sangka kita tak perlukannya.
Keutamaan kita ialah bina keperluan asas. Bekalan air, kuasa dan sebagainya.
Kalau kita terpaksa berperang,
kita mesti cari jalan lain.
Macam mana keadaan dia?
Tanda vital dia stabil. Mereka beri dia jantung buatan.
- Apa? - Dia akan selamat.
Walaupun udara di Bumi kotor,
saya kenal pelari yang masih hidup walaupun pakai jantung buatan.
Ya, tapi hati Will ialah kuasa terbesar dia.
Hati tak ditentukan oleh materialnya,
tapi kepercayaan dan perjuangan kita.
Will takkan berubah.
Judy, dia saja yang kenal robot-robot ini.
Kalau Will tak boleh kalahkan SAR, apatah lagi kita?
Boleh lencong tenaga sebagai perangkap?
Mungkin mereka takkan tertipu lagi, tapi…
Kami ada tenaga solar dan angin yang dijana daripada turbin,
tapi sumber tenaga utama kami ialah hidroelektrik daripada empangan.
Boleh awak paparkannya di skrin?
Ya.
- Peliknya. - Apa?
Boleh saya pinjam?
Bacaan ini tak masuk akal.
Petempatan itu jana lebih banyak kuasa daripada yang diperlukan.
Mungkin tujuannya untuk pembangunan masa depan.
Tiada infrastruktur yang memerlukan kuasa sebanyak itu
melainkan…
Di mana lokasi penjara kamu?
"Sepertimana lalat menghurung tahi, begitu jugalah kita mengagungkan Tuhan."
"Takdir Tuhan sungguh kejam."
Raja Lear.
Kekok rasanya apabila baca buku.
Perasaan ketika selak muka surat buku memuaskan, bukan?
Kalau buku itu cukup bagus.
Ada buku tak patut dibaca.
Tapi awak di sini, terperangkap di Pangkalan Sunshine itu.
Awak…
Awak abaikan saya selama setahun.
Kenapa tiba-tiba cari saya?
Menurut Canselor, Alpha Centauri tiada sistem pertahanan.
Awak rasa dia tipu?
Kami rasa dia tak tipu, dia cuma tak tahu.
Kerugian seseorang ialah keuntungan buat yang lain.
Mereka tahu lokasi kita.
Robot-robot itu tahu lokasi Alpha Centauri.
Apa maksud awak?
Apa-apa saja rahsia yang awak cuba simpan,
awak mesti beritahu kami hari ini atau awak akan mati.
Okey.
Ya.
Kami bina dan sorok sistem EMF
supaya kami boleh lindung koloni daripada sebarang
pencerobohan yang tak diduga.
- Tak diduga? - Bertenang, John.
Kita boleh saling membantu.
Saya boleh serah kunci untuk aktifkan sistem itu.
Sebagai balasan,
awak jelaskan kepada Canselor bahawa tuduhan terhadap saya
adalah salah faham dan saya boleh berkhidmat untuk koloni
kalau kewibawaan saya dikembalikan.
Orang macam awak
suka menangguk di air keruh.
Ada orang lain di sini boleh aktifkannya kalau sesuatu menimpa awak.
Jadi, apa kata kami cari orang itu dan biar awak mereput di sini?
Awak jarang tersilap, John,
tapi nampaknya,
saya dah sekat semua kunci akses mereka.
Macam awak cakap,
menangguk di air keruh.
Maksudnya,
saya saja yang masih hidup dan boleh selamatkan semua orang.
Pengawasan residen 42 dibatalkan.
Banduan 001, Alistair Hastings, dipindahkan dari penjara ke kediaman.
Bahaya.
Buat macam di rumah sendiri.
Semuanya masih sama.
Ia agak berhabuk, tapi…
Awak nak minum, John?
Saya cuma nak kunci untuk akses sistem pertahanan itu.
Sejujurnya, saya sangat kagum
dengan pengorbanan tentera macam awak.
Awak sentiasa bersedia untuk melawan tanpa gentar.
Sebab wira macam awaklah penyangak macam saya berleluasa.
- Saya tak berjuang demi penyangak. - Betul.
Awak berjuang demi keluarga.
Serahkan kunci itu.
Saya dengar keluarga awak semakin bahagia.
Grant Kelly hidup semula.
Tunggu di sini.
Robot.
Encik Robinson?
Jangan. Maafkan saya.
PASPORT, RUNCIT, SAMPAH, DOBI, SURAT, SEMASA, BALIK
AMARAN
ROBOT BERBAHAYA
JANGAN DEKAT MOHON BANTUAN
Kita akan berpecah.
Saya akan pimpin pasukan Chariot dan cuba kesan Robot.
Saya cari alternatif untuk aktifkan sistem pertahanan itu.
Saya jumpa nota ini dalam genggaman Hastings.
Saya rasa dia keluarkannya dari peti besi dan penting.
Saya akan siasat.
Hati-hati.
Hubungi saya kalau ada apa-apa perubahan.
John.
Saya tak sedap hati.
Kenapa SAR masih belum tiba di sini? Apa yang dia tunggu?
Mungkin dia sedang merancang.
Kita tahu robot boleh belajar.
Yang pasti, taktik serangan mereka kali ini berbeza.
Kita perlu bersedia.
Saya dapat amaran.
- Apa yang berlaku? - Grant.
Syukurlah awak ada.
- Ayah nak ke mana? - Robot dalam bahaya?
Tolong dengar cakap ibu.
Selama kamu luangkan masa bersama Robot,
kamu pernah perasan apa-apa yang pelik tentang dia?
Apa? Dia cederakan orang?
Ibu tahu kamu rasa ia mustahil, tapi…
Mungkin bukan dia.
- Berdasarkan kecederaannya, ia memang… - Macam hal yang berlaku di Jupiter.
Mungkin dia tak sedar tindakannya.
Apa maksud awak?
Sebelum kami jumpa ibu dan ayah, dia seolah-olah dirasuk.
Dirasuk?
Dia dikawal dari jauh macam boneka. Will rasa ia angkara SAR.
Kamu tak terfikir nak beritahu kami?
Seadilnya, Maureen, macam-macam hal berlaku.
Will seorang saja yang boleh cari Robot.
Tapi itu mustahil sekarang, bukan?
Ayuh, Penny. Mari pergi.
Maafkan saya. Saya tak patut…
Selamat datang ke dunia keibubapaan.
Itu bukan kepakaran saya,
tapi saya masih boleh bantu awak.
Puan Robinson.
Prosedur itu berjaya.
Will sedang berehat.
Mungkin buat seketika, tapi awak boleh jumpa dia sekarang.
Okey.
Grant, bantu saya selesaikan masalah ini.
- Kita jumpa di Pusat Operasi. - Okey.
Sejujurnya saya tak sangka, John. Awak selalu menyebelahi Robot.
Awak kata dia belajar sifat manusia.
Menjadi lebih manusia bukan bukti kemanusiaan.
Sejujurnya, ketika robot itu lebih seperti mesin,
ia lebih boleh diharap.
Awak nak saya pandu supaya awak boleh berehat?
Dah lebih setahun saya tak berehat. Apa bezanya sehari lagi?
Saya okey. Betul.
Baiklah, berpecah ke zon pencarian.
Sasaran sangat berbahaya. Dekatinya dengan berhati-hati.
Kita mesti cari Robot.
Kalau SAR muncul lagi, kita perlukan Robot di sisi.
Masalahnya, mungkin dia dah berpaling tadah.
Bukankah kita patut siasat kebenarannya?
- Kalau mereka jumpa dia dulu… - Dia akan lawan.
Tepat sekali. Kita harus mempertimbangkan hakikat
yang buku saya tak laku kalau itu kesudahannya.
Penny.
Maksud saya, kita cuma ada satu pilihan. Jumpa Robot sebelum ayah.
Kalau macam itu,
kita perlukan bantuan.
Di mana…
Di mana semua orang?
Mereka okey?
Semua orang okey.
Kita semua selamat tiba di Alpha Centauri.
Robot?
Dia pun ada.
Kita berjaya.
SAR tahu lokasi kita.
Betul, tapi kami sedang buat persiapan.
Ibu.
Saya sangka saya boleh ubah dia. Saya fikir yang…
Saya cuba selamatkan semua orang, tapi…
saya gagal.
Dengar sini.
Kamu tak gagal.
Kita akan cari jalan.
Macam mana?
Alpha Centauri ada sistem pertahanan.
Kami cuma perlu cari cara untuk aktifkannya.
Tiada sesiapa tahu?
Hastings tahu, tapi dia…
Dia tak nak beritahu kami,
tapi ibu yakin pasti ada orang lain di sini yang tahu.
Paling penting sekarang, kamu mesti berehat.
Okey?
Sebenarnya,
ada sesuatu yang saya perlu buat.
Selamat pulang, Dr. Smith.
Awak telah tiba di destinasi.
Koloni kacau-bilau kerana awak.
Awak nak cakap tentangnya?
Awak pernah tolong saya. Mungkin saya boleh tolong awak.
Sebab saya faham perasaannya
apabila awak cuba buat baik,
tapi adakalanya terpaksa jadi jahat.
Saya faham perasaannya apabila terdesak
dan awak rasa penyelesaiannya ialah menyakiti semua orang.
Izinkan saya tolong awak.
Pasport. Runcit. Sampah. Dobi.
Ini senarai kerja rumah.
Saya takkan simpannya di dalam peti besi.
Ada banyak benda pelik di dalam peti besi saya.
Saya percaya, Sebastian.
Saya yakin ia sejenis kod akses.
Awak baca dan saya taip.
Sia-sia saja. Ini VBAS.
Sistem Pengesahan Biometrik Suara.
- Macam mana awak tahu? - Boleh kita bercakap sekejap?
Macam mana kalau misi saya 20 tahun lalu bukanlah meneroka Alpha Centauri,
tapi sebuah lokasi lain?
- Ia tak seteruk bunyinya. - Yalah.
Sebab semua misi sulit kerajaan mulia.
Ia bermula dengan sekumpulan saintis di NASA yang jumpa Rift di angkasa lepas
yang terbuka dan tertutup, sama macam Rift yang…
Enjin asing itu.
Kami tak tahu apa-apa ketika itu
dan memandangkan makhluk asing menakutkan manusia,
kami terpaksa rahsiakannya dan reka cerita bahawa kru Fortuna
dihantar sertai misi untuk teroka ruang Rift itu.
Ke mana arah haluannya, apa atau siapa penyebabnya.
Sebab itu data penerbangan dipadam daripada pemacu keras Fortuna.
Tiada sesiapa tahu misi kami termasuklah Pusat Kawalan.
Jadi, komunikasi kami sentiasa dikod dan disulitkan oleh VBAS
iaitu siri perkataan yang dibaca untuk mengakses pelayar peribadi.
Jadi, satu-satunya cara untuk mengaktifkan sistem pertahanan Alpha Centauri
ialah menggunakan suara orang yang dah mati dan tak boleh bercakap lagi?
Ya.
Tidak! Jangan harap.
Saya dah jadi pegawai.
Saya takkan terlibat dalam salah laku ini.
Kalau Robot bersembunyi,
awak yang patut tolong kami berbanding seseorang
yang terpaksa tutup jejak dia di sini.
Saya bukan lagi penyangak kerana kamu perlukan penyeludup?
Apa kata kamu minta maaf kepada saya dulu?
Permohonan maaf terbuka macam pada zaman Renaissance.
Lupakan saja.
Apabila semua orang tahu yang awak tahu rancangan kami
dan biar kami pergi sendiri…
Okey!
Ini rancangannya.
Kalau kamu cuba sorok sesuatu, contohnya sebotol arak,
picagari pakai buang atau minyak selain daripada minyak masak,
ada berjuta-juta tempat,
tapi cuma ada beberapa tempat dalam radius 20 batu dari sini
untuk kamu sorok robot setinggi tujuh kaki.
Okey…
Siapa itu?
Semua yang awak dengar tadi cuma gurauan.
Kami takkan buat sesuatu yang berbahaya dan melanggar peraturan.
Saya tak berniat nak curi-curi dengar, tapi saya…
Apa?
Kalau betul SAR tahu lokasi kita,
kita patut bercakap kalau-kalau ini peluang terakhir kita.
Oh, Tuhan. Saya tahu niat awak.
Vijay, kami tiada masa nak berbual. Kami perlu cari Robot.
Ya, saya dengar. Bunyinya berbahaya.
Jangan risau. Nama tengah saya Bahaya.
- Taklah. Cornelius. - Saya tak nak sesiapa cedera.
Bukankah awak yang cedera sebelum ini?
Okey, maksud saya,
kalau awak nak teruskannya, biar saya ikut.
Baiklah, mari pergi.
Nanti dulu. Apa?
Matilah saya kalau ibu bapa saya tahu.
Ya, samalah kita.
Apa akan jadi kalau Robot melawan?
Kita boleh hilang pertimbangan demi melindungi keluarga kita.
Kalau betul dia melawan, baru fikir.
Waktu kita mula-mula kenal,
saya cuba tinggalkan planet itu menaiki Jupiter bersama keluarga saya saja?
Saya rasa ia tindakan wajar.
Saya nak awak maafkan saya, John.
Jadi, saya takkan rasa bersalah dan kita boleh berganding bahu macam dulu.
Manusia buat silap.
Manusia hilang kawalan.
Perkara paling mulia ialah sifat memaafkan.
Awak rasa saya patut maafkan Robot?
Tak, saya rasa awak patut maafkan diri sendiri.
Apabila nyawa anak awak di hujung tanduk kerana awak terleka…
Mereka hidup berdikari selama setahun tanpa kita.
- Mereka dah dewasa. - Tidak!
Kita rampas zaman kanak-kanak mereka.
Itu dia.
Apa dia buat di atas empangan itu?
Itu Robot! Ayah pun tentu nampak pantulan cahaya badan dia.
Tapi Chariot lain jauh di depan.
Kita takkan sempat.
Apa awak buat?
Laluannya panjang dan bengkang-bengkok.
Kita pasti sempat kalau jalan kaki.
Apa? Awak kata jalan kaki?
Empangan itu dekat saja.
Cara terpantas untuk tiba di sana ialah masuk empangan dan naik lif.
Macam mana kita nak masuk empangan?
Kamu ada sesuatu yang mereka tiada.
Apa dia?
Don West.
Hai.
Saya Amanda Adler.
Ini anak-anak saya, Willem dan Henry. Awak nak jumpa kami?
Ya.
Maaf.
Hai.
Kamu tak kenal saya,
tapi nama saya…
Will Robinson.
Budak-budak lain pernah cerita tentang awak.
Baiklah, ada…
Ada satu cerita lagi yang kamu belum dengar.
Saya dah janji
dengan ayah kamu untuk ceritakannya kepada kamu.
Awak kenal ayah kami?
Ya, saya kenal dia…
dan
saya rasa kamu dengar cerita tentang saya
kerana saya berkawan dengan robot, bukan?
Hakikat yang ramai orang tak tahu
ialah ayah kamu pun berkawan dengan robot.
Nama dia Scarecrow
dan disebabkan ayah kamulah
Scarecrow berjaya bantu anak-anak Kumpulan Kolonis ke-24 larikan diri
dengan selamat.
Ayah awak ialah wira
untuk kita semua.
Terima kasih.
Ayuh.
Biar Encik Robinson berehat.
Dengan segala-galanya yang sedang berlaku,
saya harap dia masih hidup.
Kita mungkin perlukan lebih ramai wira.
- Ibu? - Ya, Will?
Saya rasa ibu patut jumpa seseorang.
Saya tak faham.
Kenapa awak fikir Ben boleh akses sistem pertahanan ini?
Alistair Hastings kata
dia saja yang masih hidup dan boleh selamatkan semua orang.
Saya percaya orang lain yang dia maksudkan ialah suami awak.
Saya tak pernah dengar Ben sebut semua perkataan ini.
Mungkin bukan semuanya serentak atau dalam urutan itu,
tapi saya yakin dia pernah sebut setiap perkataan itu.
Kita cuma perlu cari. Mel suara lama, video keluarga atau…
Biar saya cari.
Awak rasa ibu kekok kerana Grant dah balik?
Sayalah yang paling kekok.
Saya faham perasaan bersama orang yang awak pernah suka
dan orang yang awak suka sekarang.
Jadi, perbualan ini tentang awak?
Kenapa awak berjalan dengan saya?
Apa maksud awak?
Mengaku sajalah. Bukan Robot saja yang awak cari di sini.
Kalau terpaksa pilih antara gadis yang saya suka dan lelaki hamis…
Saya dan Penny kawan biasa saja.
Berdasarkan pengalaman saya,
hubungan manusia ibarat penyeludupan.
Pertama, faham kehendak dia dan cuba penuhinya.
Okey, kita dah sampai.
Macam mana kita nak masuk?
Saya tahu.
- Jangan intai. - Awak tahu kod empangan ini?
Saya tak tahu, tapi saya tahu kod bilik wain bawah tanah.
Jadi, awak simpan arak di dalam empangan?
Betul.
Kalau kamu atau kawan-kawan kamu tertangkap
ketika cuba pecah masuk dan berparti, nahaslah kamu.
Maafkan saya kerana tinggalkan kamu lagi.
Saya akan tengok projek sekolah mereka selepas balik nanti.
- "Balik." Dapat? - Saya sayang awak.
Ya, dua lagi.
Itu mel suara terakhir. Cuba cari dalam video itu.
Willem, mari sini.
Okey.
Kami nak takutkan ayah.
Kamu nak takutkan ayah? Biar betul? Baiklah. Mari sini.
Jadi,
kenapa tak beritahu awak hamil?
Saya dah cuba.
Saya dah cuba, tapi NASA…
NASA kata ia gangguan yang kejam
untuk beritahu angkasawan yang mungkin pergi berdekad-dekad lamanya.
Maureen yang saya kenal pasti akan cari jalan kalau dia bertekad.
Tolonglah. Awak tak boleh beri komitmen dalam hubungan,
apatah lagi keluarga.
Apa bezanya?
Bagi awak, ia 20 tahun lalu.
Bagi saya, ia baru semalam.
Dulu, saya budak mentah.
Sekarang, saya lebih matang.
Itulah perasaan saya tentang Will walaupun baru setahun kami terpisah.
Awak seorang ibu yang hebat untuk anak-anak awak, Maureen.
Saya tak bersendirian.
Ibu awak sentiasa ada untuk Judy.
- Dah tentulah… - John.
Dia lelaki yang baik.
Ya.
Langit tak selalunya cerah, tapi…
Kita hanya belajar menghargai selepas kehilangan sesuatu.
Kita sesat?
Tak, dah sampai. Ini lif untuk ke atas empangan.
Wah.
Selamatkah lif ini?
Kalau tak, saya selamatkan awak.
Kita akan dekati Robot bersama-sama apabila jumpa dia nanti.
- Tapi Penny patut cakap dengan dia. - Kenapa saya?
Selain Will, awak lebih kenal dia.
Kita kenal seumur hidup. Awak tak dengar pun cakap saya.
Kenapa kita berhenti?
- Kita masih belum sampai. - Entahlah.
Gear masih berpusing. Ia mesti tersekat pada sesuatu.
Ayuh!
Tidak.
Robot Will tak buat tanda-tanda ini.
Diam!
Kamu dengar itu?
Bunyinya macam ada banyak robot.
Ya.
Mereka tak tunggu masa untuk serang.
Mereka dah sampai.
Ibu, ayah.
- Sia-sia saja. - Ibu.
Dinding tebal ini halang isyarat.
Apa kita nak buat?
Kita berempat saja yang tahu situasi di sini.
- Penny. - Apa sebenarnya yang berlaku?
Jelas sekali, robot-robot ini ialah pensabotaj.
Sistem pertahanan yang ibu kamu cuba aktifkan dijana
oleh kuasa daripada empangan ini.
Kita kesuntukan masa. Mereka mesti dihalang sekarang.
Apa maksud awak?
Tunggu! Judy, berhenti!
Sebastian, kami nak pinjam stesen awak.
Apa?
Kenapa? Apa?
Nanti! Buat imbasan perisian hasad dulu sebelum…
Dia dah cucuk.
Okey.
Ini dia.
Pasport.
Runcit.
Sampah.
Dobi.
Surat.
Semasa.
Balik.
Sistem pertahanan dalam talian.
- Kita berjaya. - Mod pentadbir diaktifkan.
Kita selamat!
- Mereka rosakkan turbin. - Alamak.
Hei! Apa awak cari?
Pertarungan yang adil. Sekarang, kita takkan menang.
Saya tak kisah kalau kita tak lawan dan cabut saja.
Okey, ini rancangannya.
Ada pengawal imbang di dalam turbin itu.
Ia mengawal kelajuan bilah dan menjana kuasa untuk petempatan.
Apabila ia rosak, bilah akan berputar terlalu laju dan meletupkan turbin
dan boleh bunuh robot yang ada berdekatan ketika itu.
Biar saya fahamkan.
Awak nak halang robot daripada memusnahkan turbin
dengan memusnahkan turbin?
Ada tiga turbin semuanya.
Dua turbin patut cukup untuk jana sistem pertahanan ibu kamu.
"Patut cukup?"
Memang cukup.
Kalau kita tak bertindak sekarang, semua orang akan mati
kerana lambat-laun, SAR akan bunuh seluruh koloni ini.
Maafkan saya. Pengawal imbang itu ada di bawah turbin.
- Ya. - Di dalam air.
Ya.
Kita perlu menyelam agak dalam.
Bukan kita.
Saya.
Pengajarannya, jangan lupa pakai seluar dalam.
- Don, biar saya pergi. - Tak. Judy, saya boleh buat.
Yakah? Awak buat ujian kesihatan kebelakangan ini? Saya dah.
Kawalan pernafasan, kapasiti paru-paru.
Awak tahu saya yang paling sihat untuk menyelam.
Lagipun, saya pernah buat perkara macam ini.
Tak! Awak nyaris mati sebelum ini.
Awak cuba lindung Will. Berbaloi kalau mati demi keluarga.
- Don? - Apa?
Jadi, awak siapa?
Judy.
Tunggu saya di sini.
Judy!
John.
Tidak.
Judy.
Hubungi Maureen. Laporkan situasi ini.
- Apa awak nak buat? - Bantu anak saya!
Ayuh, Judy. Awak mesti cepat.
Victor?
Bertenang. Saya tak dengar.
Alamak, Puan Robinson.
- Kapasiti turbin satu 50 peratus. - Awak patut tengok ini!
Don, tengok! Kita mesti buat sesuatu.
Awak datang.
Bantu keluarga.
Kita ada masalah.
Dua turbin hampir meletup dan kapasiti yang ketiga dah maksimum.
- Berapa lama lagi? - Untuk jana sistem? Entahlah.
John, jawab. Awak dengar? John?
- Penny! - Ayah!
Tunggu di sini.
- Ayah! - Hei! Jude!
Ayuh! Mari sini!
Jangan! Undur, semua!
Hei, hati-hati.
Jangan takut, John. Robot lain yang bunuh Hastings.
Mereka cuba fitnah dia dan melaga-lagakan kita.
Mereka hampir berjaya, tapi dia selamatkan semua orang.
Dia halang mereka.
Itu saja robot yang ada di sini?
Ya, John Robinson.
Awak gembira ikut kami?
Sejujurnya, tidak.
Sebab kita nyaris mati?
Tak, sebab…
Saya bukan penyeludup, Penny.
Okey.
Saya tak boleh penuhi kehendak atau harapan awak.
Saya bukan lelaki bermulut manis, pandai bermain cinta,
ada pengalaman hebat,
boleh ikat rambut dan masih nampak tampan.
Saya tahu semua ini bodoh
sebab kita cuma kawan.
Saya cuba terima hakikat itu selama setahun,
tapi ia sangat sukar…
kerana saya rasa awak hebat, aneh, biadab,
bijak dan unik
dan mengecewakan
kerana awak jauh lebih istimewa berbanding sangkaan awak.
Okey.
Awak tak perlu jadi teman wanita saya
dan saya faham selepas cakap semua ini,
tapi awak tak patut bersama Liam.
Awak tak perlukan seseorang yang asyik nak jadi wira.
Awaklah wira sebenar, Penny.
Malangnya, awak masih belum sedar.
Wah.
Terima kasih, tapi awak dah salah faham tentang saya.
Saya harap itulah diri saya.
Saya tak nak awak kecewa apabila awak pun sedar nanti.
Hei, janji dengan saya.
Apa?
Apabila awak sedar saya betul,
saya nak cakap, "Padan muka."
Jangan mimpilah.
AMARAN DIMANSUHKAN STATUS: SELAMAT
Cip ID diimbas. Helo, Dr. Zoe Smith.
Ke mana destinasi awak? Pejabat atau rumah?
Pejabat.
Okey, John. Hati-hati dan balik secepat mungkin.
Kami akan terus pantau orbit.
Okey. Sebastian, beritahu saya. Macam mana keadaan kita?
Operasi turbin nyawa-nyawa ikan.
Saya cuba guna tenaga solar dan angin, tapi kita perlukan turbin ketiga.
Putuskan bekalan elektrik di petempatan kalau terpaksa,
tapi sistem pertahanan mesti kekal aktif.
Sebastian, tolong beritahu saya itu awak.
Bukan saya.
Turbin ketiga rosak.
Penjana sokongan dihidupkan.
Alamak.
Sistem pertahanan lumpuh.
Peningkatan tenaga dikesan di luar atmosfera.
Peningkatan tenaga? Maksudnya?
Objek tak dikenali dikesan.
Mereka datang.
Terjemahan sari kata oleh Saffura